ג'ייסון קולינס

ג'ייסון פול קולינס (באנגלית: Jason Paul Collins; נולד ב-2 בדצמבר 1978) הוא כדורסלן עבר אמריקאי ששיחק בעמדת הסנטר. שנתיים ברציפות (2002 ו-2003) הגיע עם קבוצתו ניו ג'רזי נטס, לראשונה בהיסטוריה שלה, למעמד סדרת הגמר ב-NBA.

קולינס היה לספורטאי הפעיל הראשון ב-4 הליגות החשובות בארצות הברית (בייסבול-מייג'ור ליג בייסבול, הוקי קרח-NHL, פוטבול-NFL וכדורסל-NBA) שיצא מהארון כהומוסקסואל בריאיון ל"ספורטס אילוסטרייטד" ב-29 באפריל 2013.

ביוגרפיה 
קולינס נולד בשכונת נורת'רידג', שבלוס אנג'לס. אחיו התאום, ג'רון אף הוא שחקן מקצוען ב-NBA. שניהם בוגרים של בית הספר התיכון הרווארד-ווסטלייק שבלוס אנג'לס. לצידם שיחק בקבוצת הכדורסל הקומיקאי ג'ייסון סיגל. הוא המשיך בלימודיו באוניברסיטת סטנפורד ושיחק בקבוצת הכדורסל שלה, סטנפורד קרדינל. הוא סיים את קריירת המשחק שלו בליגת המכללות במקום הראשון בהיסטוריה של סטנפורד, בקליעה מהשדה באחוזים (0.608) וחמישי בחסימות (89).

בשנת 2001 נבחר קולינס על ידי יוסטון רוקטס בדראפט ה-NBA במקום 18.

בעונתו הראשונה ב-NBA, 2001/2002, בקבוצת ניו ג'רזי נטס, השיגה קבוצתו של קולינס את המאזן הטוב ביותר בהיסטוריה של המועדון ב-NBA, 30-52. קולינס וחבריו סיימו במקום הראשון באזור המזרחי. היה לו תפקיד חשוב בסדרת גמר ה-NBA נגד הלוס אנג'לס לייקרס. בגמר הם נוצחו בסוויפ (4-0) על ידי הלייקרס של שאקיל אוניל וקובי בראיינט. שנה לאחר מכן, בתפקיד הסנטר המוביל של הקבוצה קבוצתו הגיעה שוב לסדרת גמר ה-NBA, אך נוצחה, הפעם על ידי סן אנטוניו ספרס 4-2. היו אלה שתי העונות היחידות בהיסטוריה של הקבוצה שבהן היא הגיעה לסדרת גמר ה-NBA.

למרות תחילת עונה חלשה 2003/2004 קבוצתו הנטס הצליחה לסיים ראשונה בבית האטלנטי, והדיחו בסוויפ את הניו יורק ניקס בסדרת הפלייאוף הראשונה. בחצי גמר המזרח הנטס הודחו על ידי דטרויט פיסטונס, שזכתה באליפות. 

בתחילת עונת 2004/2005 חתם קולינס על חוזה בסך 25 מיליון דולר ל-5 שנים.

מספר החולצה בו בחר קולינס בקבוצתו וושינגטון ויזארדס הוא 98, לזכרו של מת'יו שפרד שנרצח בשנת 1998, על רקע של פשע שנאה, בשל היותו הומו, "כהצהרה למעני, למשפחתי ולחבריי".

סטטיסטיקת קריירה ב-NBA

עונה סדירה

בפלייאוף

קישורים חיצוניים 

 
 ג'ייסון קולינס באתר gostanford

הערות שוליים

כדורסלני ניו ג'רזי נטס
כדורסלני ממפיס גריזליס
כדורסלני מינסוטה טימברוולבס
כדורסלני אטלנטה הוקס
כדורסלני בוסטון סלטיקס
כדורסלני וושינגטון ויזארדס
כדורסלנים להט"בים
ספורטאים להט"בים אמריקאים
כדורסלני אוניברסיטת סטנפורד
כדורסלני ברוקלין נטס
חברי היכל התהילה הלאומי לספורט גאה
כדורסלנים אפרו-אמריקאים
כדורסלנים אמריקאים
בחירות דראפט של יוסטון רוקטס
קליפורניה: כדורסלנים
תאומים אמריקאים
אמריקאים שהופיעו ברשימת טיים 100
אמריקאים שנולדו ב-1978